**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO PROJEKTO „PASLAUGŲ VAIKAMS SU NEGALIA IR JŲ ŠEIMOMS PLĖTRA KLAIPĖDOS REGIONE“ PARAIŠKOS TEIKIMUI IR ĮGYVENDINIMUI“ PROJEKTO**

1. **Projekto rengimą paskatinusios priežastys.**

2020 m. birželio 1 d. Lietuvos Respublikos socialinės apsaugos ir darbo ministerija ir VšĮ Centrinė projektų valdymo agentūra paskelbė kvietimą teikti paraiškas finansuoti projektus pagal 2014–2020 m. Europos Sąjungos fondų Investicijų veiksmų programos priemonę Nr. 08.1.1-CPVA-K-429 „Paslaugų centrai vaikams“. Projektų atranka pagal Priemonę bus atliekama vieno etapo projektų konkurso būdu.

1. **Parengto projekto tikslai ir uždaviniai.**

Šiuo sprendimo projektu siekiama pritarti Projekto „Paslaugų vaikams su negalia ir jų šeimoms plėtra Klaipėdos regione“ (toliau – Projektas) paraiškos rengimui ir jo įgyvendinimui.

Uždaviniai:

1. Pritarus Projektui, įsipareigoti skirti Savivaldybės lėšas pagal Projekto finansavimo sąlygų aprašo reikalavimus.
2. Įgalioti Klaipėdos sutrikusio vystymosi kūdikių namų direktorių pasirašyti visus dokumentus, susijusius su Projekto paraiškos teikimu ir dalyvavimu šiame Projekte, vykdyti Projekto veiklų (darbų) užsakovo funkciją.
3. **Kaip šiuo metu yra teisiškai reglamentuojami projekte aptarti klausimai.**

Sprendimo projektas parengtas vadovaujantis Lietuvos Respublikos vietos savivaldos 16 straipsnio 4 dalimi ir Lietuvos Respublikos socialinės apsaugos ir darbo ministro 2020 m. gegužės 26 d. įsakymu Nr. A1-455 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-K-429 „Paslaugų centrai vaikams“ projektų finansavimo sąlygų aprašo patvirtinimo“.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus sprendimą įgyvendinti šį Projektą, bus galimybė didinti specializuotų sveikatos priežiūros paslaugų prieinamumą miesto gyventojams, naudojantis 2014–2020 m. Europos Sąjungos fondų parama. Projektas prisidės ir prie Klaipėdos miesto savivaldybės 2013–2020 metų strateginio plėtros plano įgyvendinimo (1.2 tikslo „Užtikrinti aukštą sveikatos priežiūros paslaugų lygį“ 1.2.1 uždavinio „Didinti sveikatos priežiūros paslaugų prieinamumą miesto gyventojams“ 1.2.1.6 priemonė „Plėsti paslaugų spektrą vaikams Klaipėdos sutrikusio vystymosi kūdikių namuose“).

Klaipėdos sutrikusio vystymosi kūdikių namai (toliau – KN) nuo 2017 m. vykdo deinstitucionalizacijos proceso įgyvendinimą, t.y. palaipsniui pereinama nuo institucinės globos prie bendruomeninių paslaugų vaikui ir šeimai teikimo. Įgyendinant pertvarką, įstaiga orientuojasi į kompleksinių paslaugų (sveikatos priežiūros, socialinių, ugdymo) teikimą vaikams, turintiems įvairių raidos vystymosi sutrikimų ar jų rizikos veiksnių, turintiems nustatytą negalia ir jų šeimoms. Vaikų, kuriems nustatomi įvairūs raidos sutrikimai, išlieka augantis. Todėl įstaigos pagrindinis prioritetas – didinti šių paslaugų prieinamumą. Tam sutelktos kompetetingų specialistų komandos, parengtos diagnostikos tyrimų metodikos, atliekamos individualios ir grupinės terapijos klientams, teikiama psichosocialinė pagalba visai šeimai.

Projektu metu bus išplėstas KN-uose teikiamų paslaugų, kurių šiuo metu trūksta arba kurios ribotai prieinamos Klaipėdos miesto (ir net regiono) vaikams su negalia ir jų šeimos nariams, spektras: trumpalaikė socialinė globa, laikino atokvėpio paslauga, paliatyviosios pagalbos, ankstyvosios reabilitacijos, medicininės reabilitacijos paslaugos, ir padidintas vietų paslaugų gavėjams skaičius (Projekto reikalavimas – ne mažiau kaip 30 naujų vietų).

Norint plėsti šias paslaugas KN-uose, susiduriama su infrastruktūros trūkumo problemomis: seni įstaigos pastatai (1961 – 1971 m. statybos), neekonomiškas, brangus išlaikymas, nepilnai pritaikytos patalpos asmenims su negalia, ankštos, sunku prieiti, privažiuoti prie lovų, judėti viduje, trūksta neįgaliesiems pritaikytų higienos kambarių, medicininės ir slaugos įrangos. Tik iš dalies pritaikytos patalpos individualiems ir grupiniams specialistų užsiėmimams vykdyti, trūksta personalo poilsio, higienos patalpų. Trūksta kompiuterinės ir organizacinės technikos priemonių.

Įgyvendinus Projektą, bus išspręstos pastatų infrastruktūros, specializuotos įrangos, baldų ir naujausių šiuolaikinių darbo priemonių specialistams problemos KN-uose:

* atlikta pastatų rekonstrukcija, pritaikytos turimos ir įrengtos naujos patalpos pagal higieninių normų reikalavimus atskiroms paslaugų grupėms. Sutvarkyti pastatuose elektros, vandentiekio, šildymo tinklai. Įrengta patalpose vėdinimo sistema ir pan.
* įsigyta medicininė ir slaugos įranga – funkcinės lovos, spintos medikamentams, mobilūs medicininiai vežimėliai, masažo stalai, vonios vandens procedūroms, neįgaliųjų keltuvai, padėties keitimo, pozicionavimo priemonės, pakeliama vaikų su negalia maudymo sistema (vonios) ir kt.
* reikiamomis priemonėmis aprūpintos erdvės tėvystės įgūdžių mokymų organizavimui, savitarpio pagalbos grupių susibūrimui, tėvų ir vaikų elgesio analizės aptarimams, grupiniam vaikų ir tėvų užimtumui. Įsigytos reikiamos priemonės relaksacijos kambariui ir įkurta inovatyvi struktūrizuotos veiklos erdvė.
* pagerintos darbuotojų darbo sąlygos, aprūpinti specialistai naujausiomis darbo priemonėmis, įrengti poilsio, higienos, persirengimo kambariai.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų sprendimo priėmimo pasekmių nenumatoma.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Nereikia.
2. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Projekto finansavimo forma – negrąžinamoji subsidija (100 proc. tinkamų finansuoti projekto išlaidų). Didžiausia Projektui galima ES ir LRV lėšų suma – 3 500 000 Eur.

PFSA nurodoma, kad „Paraiškos vertinimo metu projektui suteikiamas prioritetas skiriant balą, jeigu paraiškoje numatytas nuosavas piniginis įnašas (ne mažiau kaip 5 procentai projekto vertės) ir nurodytas nuosavo įnašo lėšų šaltinis“. Klaipėdos miesto savivaldybei skiriant bendrafinansavimą ne mažiau kaip 5 proc. nuo Projekto tinkamų finansuoti išlaidų vertės (175 000 Eur), Projektas paraiškos vertinimo metu gautų papildomus prioritetinius balus.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Neigiamų vertinimų negauta.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – BĮ Klaipėdos sutrikusio vystymosi kūdikių namai, Klaipėdos miesto savivaldybės administracijos Sveikatos apsaugos skyrius. Sprendimo projektą parengė Sveikatos apsaugos skyriaus vedėja R. Perminienė.

**10. Kiti reikalingi pagrindimai ir paaiškinimai.**

2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.1.1-CPVA-K-429 „Paslaugų centrai vaikams“ projektų finansavimo sąlygų aprašas nurodo, kad finansavimas bus skiriamas projektams, kurių tikslas – gerinti kompleksiškai ir individualizuotai teikiamų paslaugų vaikams su negalia ir jų šeimos nariams prieinamumą, plėtojant šių paslaugų infrastruktūrą bendruomenėje, taip sudarant sąlygas vaikams su negalia ir jų šeimos nariams gauti įvairiapusę socialinę, švietimo, sveikatos priežiūros pagalbą bei paslaugas.

Projekto paraiškos teikėja ir Projekto įgyvendintoja – biudžetinė įstaiga Klaipėdos sutrikusio vystymosi kūdikių namai. Projektas bus įgyvendintas 2021 m. sausio – 2023 m. birželio mėnesiais.

Projekto tiklinės grupės – vaikai, kuriems nustatytas neįgalumo lygis, vaikai, kurie dėl savo sveikatos būklės ar raidos sutrikimų turi specialiųjų poreikių, ir jų šeimos nariai.

PRIDEDAMA:

1. Teisės aktų, nurodytų sprendimo projekto įžangoje, išrašas, 12 lapų.
2. Kvietimas teikti paraiškas finansuoti projektus pagal priemonę Nr. 08.1.1-CPVA-K-429 „Paslaugų centrai vaikams“, 2 lapai.

Sveikatos apsaugos skyriaus vedėja Rožė Perminienė